इंटरनैशनल डेस्कः सैन्य साजो-सामान के आदान-प्रदान से संबंधित समझौता करने के 2 साल बाद भारत और अमरीका ने वीरवार को एक और अति महत्वपूर्ण सैन्य समझौते ‘संचार अनुकूलता एवं सुरक्षा समझौता’ (कॉमकोसा) पर मुहर लगा दी जिससे अब इंडिया को उच्च रक्षा प्रौद्योगिकी हासिल हो सकेगी। दोनों देशों ने रक्षा मंत्रियों और विदेश मंत्रियों के बीच हॉटलाइन शुरू करने का भी निर्णय लिया है जिससे दोनों रक्षा मंत्रियों और विदेश मंत्रियों के बीच सीधा संपर्क स्थापित हो जाएगा।